Պավել Նեդվեդ

Պա՛վել Նե՛դվեդ ( (), ), չեխ ֆուտբոլիստ։ Պատմության մեջ ամենահաջողակ չեխ ֆուտբոլիստներից մեկն է, խաղացել է Իտալիայի առաջնությունում «Լացիո» և «Յուվենտուս» ակումբների կազմում՝ նվաճելով բազմաթիվ գավաթներ։ Համարվում է իր ժամանակի ամենաուժեղ կիսապաշտպաններից մեկը, 2003 թ. արժանացել է Ոսկե գնդակի՝ որպես մրցաշրջանի լավագույն խաղացող։ Հայտնի էր իր տոկունությամբ և եզրային անցումներով։ Դրա համար «Յուվենտուսի» երկրպագուները նրան անվանում էին «Չեխական ֆուրիա»։ Նեդվեդն ավարտեց կարիերան 2009 թվականին՝ պրոֆեսիոնալ ֆուտբոլում 19 մրցաշրջան անցկացնելուց հետո։ Ճանաչվել է Չեխիայի առաջնության պատմության լավագույն ֆուտբոլիստ։

Վաղ տարիներ 
Պավել Նեդվեդը մեծացել է Խեբի արվարձանային փոքրիկ Սկալնյա ավանում, որը հեռու չէր Բավարիայի սահմանից։ Ֆուտբոլ սկսել է խաղալ 5 տարեկանից տեղական «Տատրան» ակումբում։ 13-ամյա Նեդվեդին իր կազմ ընդունեց Խեբի «Կարմիր աստղ» (Rudá Hvězda Cheb) ակումբը, միայն թե չկարողացավ իր մոտ երկար պահել տաղանդավոր ֆուտբոլիստին։ 1 տարի անց Նեդվեդը տեղափոխվեց Պլզեն և տեղական «Շկոդա» ակումբ։ 1991/92 մրցաշրջանում խաղացել է Պրահայի «Դուկլե» ակումբում, ապա 19 խաղում խփել 3 գնդակ։ Դրանից հետո տեղափոխվել է «Սպարտա»։

Կարիերա

Սպարտա Պրահա 
Երիտասարդ կիսապաշտպանը գրավեց լիգայի առաջատար ակումբ «Սպարտայի» ուշադրությունը և տեղափոխվեց այնտեղ 1992/93 մրցաշրջանում։ «Սպարտայում» Նեդվեդին անմիջապես չփորձարկեցին հիմնական կազմում։ Նա խաղաց 18 հանդիպում, որից 13-ում դուրս եկավ խաղադաշտ որպես փոխարինող և չխփեց ոչ մի գնդակ։ Իրադրությունը բարելավվեց հաջորդ մրցաշրջանում, որի ընթացքում Նեդվեդը խաղաց 23 անգամ և խփեց 3 գոլ։

1994/95 մրցաշրջանում նա դարձավ «Սպարտայի» հիմնական խաղաստեղծ ֆուտբոլիստներից մեկը՝ խաղալով 27 խաղում, խփելով 6 գնդալ և նվաճելով 3 չեմպիոնական տիտղոս անընդմեջ։ Հաջորդ մրցաշրջանում նա 27 խաղում խփեց 14 գոլ, և նրան նկատեցին արտասահմանյան ակումբները։ Նրանով առավել հետաքրքրված էր «ՊՍՎ»-ն։

Հավաքական 

1994 թվականի հունիսի 5-ին Նեդվեդն առաջին անգամ հանդես եկավ Չեխիայի հավաքականի կազմում՝ խաղալով Իռլանդիայի հավաքականի դեմ։ Հավաքականի հետ ևս Նեդվեդը հասել է նվաճումների։ 1996 թվականի Եվրոպայի առաջնության ժամանակ Չեխիան դուրս եկավ եզրափակիչ և դարձավ փոխչեմպիոն։

Եվրո-2004-ին Նեդվեդը չեխական թիմի ավագն էր, և հասան կիսաեզրափակիչ։ Կիսաեզրափակիչ հանդիպման առաջին խաղակեսում Նեդվեդը վնասվածք ստացավ և ստիպված էր լքել խաղադաշտը։ Մնալով առանց ավագի՝ չեխական թիմը պարտվեց ապագա չեմպիոն հույներին՝ բաց թողնելով գնդակ լրացուցիչ ժամանակում։

Հետագայում Նեդվեդն իր ցանկությամբ դուրս եկավ հավաքականից, որպեսզի չվտանգի առողջությունը և չլարի օրգանիզմը։ Բայց և այնպես կրկին միացավ հավաքականին Նորվեգիայի դեմ խաղում 2006 թվականին Գերմանիայում կայացած Աշխարհի առաջնության ընտրական փուլի խաղերի ժամանակ։ 2006 թվականի Աշխարհի առաջնությունից հետո Նեդվեդը վերջնականապես ավարտեց կարիերան Չեխիայի հավաքականի կազմում։ 2006 թվականի օգոստոսի 16-ին Սերբիայի դեմ ընկերական խաղը Նեդվեդի համար վերջինն էր Չեխիայի հավաքականի կազմում։

Անձնական կյանք 
Նեդվեդը խաղացել է կոնտակտային լինզաներով։ Նա համարվում է լուրջ և համեստ մարդ, օրինակելի ընտանեհայր։ Կնոջ՝ Իվանայի հետ ունի երկու երեխա (որդին՝ Պավելը և դուստրը՝ Իվանան)։ Իտալացի երկրպագուները Նեդվեդին անվանում էին «Pavelina», որը թարգմանաբար նշանակում է «նժույգ»։

Կարիերայի վիճակագրություն

Ծանոթագրություններ

Գրականություն

Արտաքին հղումներ 

 Պաշտոնական կայքէջ 
 Տեղեկություններ Նեդվեդի մասին 
 Pavel Nedved interview, J1897.com  
 Հոդված Նեդվեդի մասին

Օգոստոսի 30 ծնունդներ
1972 ծնունդներ
Չեխ ֆուտբոլիստներ
Յուվենտուսի ֆուտբոլիստներ
Լացիոյի ֆուտբոլիստներ
Ֆուտբոլի կիսապաշտպաններ
Չեխիայի հավաքականի ֆուտբոլիստներ
Իտալիայի լեգեոներ ֆուտբոլիստներ